CELEX: 
Language: ro
Date: 2017-02-28 00:00:00
Title: REGULAMENTUL DELEGAT (UE) …/… AL COMISIEI privind clasificarea performanțelor de tasare orizontală și de absorbție a apei pe termen scurt ale produselor termoizolante formate in-situ pe bază de celuloză în vrac pentru umplere (LFCI) care fac obiectul standardului EN 15101-1, în conformitate cu Regulamentul (UE) nr. 305/2011 al Parlamentului European și al Consiliului

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  1
                recunoaște două modalități principale de stabilire a claselor de performanță în funcție de caracteristicile esențiale ale produselor pentru construcții. În conformitate cu articolul 27 alineatul (1) și articolul 60 litera (f), acest lucru poate fi realizat prin acte delegate ale Comisiei, în timp ce articolul 27 alineatul (2) permite utilizarea, în acest scop, a standardelor armonizate, pe baza unui mandat revizuit. În conformitate cu articolul 27 alineatul (2), primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit definiției conținute la articolul 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Prin urmare, conform Regulamentului (UE) nr. 305/2011, clasele exprimă întotdeauna un interval dat al performanțelor determinate ale produsului.
            
            
               În plus, Regulamentul (UE) nr. 305/2011, spre deosebire de actul predecesor acestuia, Directiva 89/106/CEE a Consiliului, nu face distincția între diferitele tipuri de clase în funcție de originea lor. Prin urmare, clasele de performanță stabilite de Comisie și cele stabilite de organismele de standardizare europene trebuie să fie recunoscute și respectate exact în același mod. 
            
            
               De asemenea, întreaga clasificare a performanței ar trebui să fie definită ca fiind de tip deschis, implicând toate nivelurile posibile de performanță referitoare la o caracteristică esențială pentru produsele acoperite de standardul în cauză. În caz contrar, ar fi stabilit, în același timp și un prag pentru această performanță.
            
            
               Standardul european EN 15101-1 privind produsele termoizolante formate in-situ pe bază de celuloză în vrac pentru umplere (LFCI) a fost adoptat de Comitetul European pentru Standardizare (CEN) în septembrie 2013. Acesta conține clasificări ale performanței produselor care fac obiectul său, în special în ceea ce privește două dintre caracteristicile sale esențiale, rata de tasare pentru aplicații orizontale, pentru planșeu și pentru mezanin, cu introducerea a șapte clase de performanță, precum și absorbția apei pe termen scurt, cu introducerea a două clase de performanță.
            
            
               Prima dintre aceste clasificări, în ceea ce privește aplicațiile orizontale, diferă de cea introdusă anterior în standardul armonizat de produs EN 14064-1, care acoperă anumite produse termoizolante din vată minerală. Conform informațiilor disponibile, aceste clase existente nu sunt suficiente pentru produsele în cauză, întrucât utilizarea celulozei ca material de bază provoacă, în general, creșterea ratei de tasare orizontală. Prin urmare, și pentru a extinde clasificarea la întregul interval tipic de performanță în ceea ce privește această caracteristică esențială, clasificarea a fost extinsă pentru a acoperi, de asemenea, niveluri superioare de performanță, prin adăugarea a patru clase la clasificarea utilizată anterior. Aceasta corespunde practicilor utilizate în prezent pentru anumite state membre.
            
            
               În ceea ce privește a doua clasificare privind absorbția de apă pe termen scurt, ea se referă la situații obișnuite pentru utilizarea preconizată a produselor termoizolante pe bază de celuloză. Nu se preconizează ca acestea să fie utilizate în locuri în care sunt expuse la infiltrații de apă. Cu toate acestea, pentru a evita stabilirea unui prag ascuns pentru această performanță, clasificarea trebuie să rămână deschisă. Acest obiectiv trebuie să fie atins prin adăugarea unei clase superioare la clasificarea inclusă în standardul EN 15101-1, astfel cum a fost adoptat de CEN în septembrie 2013. Pentru produsele în cauză, s-a considerat necesar să se ajusteze această clasificare, astfel încât să se asigure faptul că clasificarea prevăzută pentru performanța acestora în legătură cu absorbția de apă pe termen scurt acoperă toate nivelurile de performanță pentru aceste produse. O astfel de nouă versiune a EN 15101-1 este, în prezent, în curs de elaborare în cadrul CEN.
            
            
               Întrucât, în cadrul aplicării Regulamentului (UE) nr. 305/2011, introducerea unor astfel de noi clasificări într-un standard armonizat chiar de către organismele europene de standardizare ar necesita emiterea unui nou mandat revizuit, ceea ce nu a avut loc, s-a considerat mai oportun să se continue cu acest proiect de regulament delegat.
            
            
               Nu s-a considerat adecvat să se includă alte clasificări de performanță conținute în standardul EN 15101-1 în domeniul de aplicare al proiectului de regulament, deoarece, în temeiul Regulamentului (UE) nr. 305/2011, acest tip de clasificări cuprinse în standardele armonizate, a căror referință a fost publicată în cadrul Directivei 89/106/CEE în Jurnalul Oficial al Uniunii Europene, trebuie considerate ca fiind aplicabile în temeiul Regulamentului (UE) nr. 305/2011 fără să fie necesare alte acțiuni.
            
            
               2.CONSULTĂRI PREALABILE ADOPTĂRII ACTULUI
            
            
               Proiectul de regulament a fost discutat în cadrul reuniunii grupului consultativ pentru construcții la 14 iunie 2016 și a fost supus și unei consultări scrise între experți între 31 mai și 28 iunie 2016. Înainte de aceste etape, toate statele membre au fost invitate să numească experți care să participe la consultarea scrisă. Pe lângă acești experți, au fost consultate și alte părți interesate externe. Documentele discutate în cadrul grupului consultativ pentru construcții și având relevanță pentru consultarea scrisă au fost transmise, simultan, Parlamentului European și Consiliului, în conformitate cu Înțelegerea comună privind actele delegate. Observațiile prezentate în acest context au fost luate în considerare la elaborarea proiectului definitiv al prezentului act destinat consultării interservicii.
            
            
               3.ELEMENTELE JURIDICE ALE ACTULUI DELEGAT
            
            
               În conformitate cu articolul 27 din Regulamentul (UE) nr. 305/2011, se pot stabili clase de performanță în funcție de caracteristicile esențiale ale produselor pentru construcții. În conformitate cu articolul 27 alineatul (1) și articolul 60 litera (f), acest lucru poate fi realizat prin acte delegate ale Comisiei. În conformitate cu articolul 27 alineatul (2), primul paragraf, în cazul în care Comisia a stabilit astfel de clase, organismele de standardizare europene trebuie să utilizeze respectivele clase în standardele armonizate.
            
            
               Potrivit definiției conținute la articolul 2 alineatul (7) din Regulamentul (UE) nr. 305/2011, „clasă” înseamnă o gamă, delimitată de o valoare minimă și una maximă, de niveluri de performanță ale unui produs pentru construcții. Regulamentul (UE) nr. 305/2011 nu face distincția între diferitele tipuri de clase. Prin urmare, clasele de performanță stabilite de Comisie și cele stabilite de organismele de standardizare europene trebuie să fie recunoscute și respectate exact în același mod.
            
            
               Întrucât, în cadrul aplicării Regulamentului (UE) nr. 305/2011, introducerea de noi clasificări de performanță în standardele armonizate de către organismele europene de standardizare ele însele, ar necesita emiterea unor noi mandate revizuite, ceea ce nu a avut loc, s-a considerat mai oportun să se continue cu acest proiect de regulament delegat.
            
            
               Din aceste motive, proiectul de regulament ar trebui să fie adoptat pentru a stabili noi clase de performanță pentru produsele termoizolante formate in-situ pe bază de celuloză în vrac pentru umplere (LFCI), în conformitate cu standardul european EN 15101-1.
            
            
               Proiectul de regulament respectă principiul proporționalității. Acesta duce la atenuarea anumitor dificultăți cauzate de Regulamentul (UE) 305/2011 cu privire la stabilirea de sisteme de clasificare pentru performanța produselor pentru construcții și, prin urmare, poate fi evaluat ca fiind avantajos pentru întregul sector european al construcțiilor.
            
         
         
            
               REGULAMENTUL DELEGAT (UE) …/… AL COMISIEI
            
            
               din 24.2.2017
            
            
               privind clasificarea performanțelor de tasare orizontală și de absorbție a apei pe termen scurt ale produselor termoizolante formate in-situ pe bază de celuloză în vrac pentru umplere (LFCI) care fac obiectul standardului EN 15101-1, în conformitate cu Regulamentul (UE) nr. 305/2011 al Parlamentului European și al Consiliului
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului
                  2
               , în special articolul 27 alineatul (1),
            
            
               întrucât:
            
            
               (1)
                     În cazul în care Comisia nu a stabilit clase de performanță în legătură cu caracteristicile esențiale ale produselor pentru construcții, în conformitate cu articolul 27 alineatul (2) din Regulamentul (UE) nr. 305/2011, acestea pot fi stabilite de către organismele europene de standardizare, dar numai pe baza unui mandat revizuit.
            
            
               (2)
                     Standardul european EN 15101-1 privind produsele termoizolante formate in-situ pe bază de celuloză în vrac pentru umplere (LFCI) conține două clasificări de performanță în ceea ce privește caracteristicile esențiale ale acestora, rata de tasare pentru aplicații orizontale, pentru planșeu și mezanin, precum și absorbția apei pe termen scurt. Aceste clasificări reprezintă un pas înainte în procesul de consolidare a pieței interne pentru produsele în cauză.
            
            
               (3)
                     Pentru acele noi clasificări nu a fost emis un mandat revizuit.
            
            
               (4)
                     Prin urmare, ar trebui să se stabilească sisteme noi de clasificare care să fie utilizate pentru produsele care fac obiectul standardului EN 15101-1,
            
            
               ADOPTĂ PREZENTUL REGULAMENT:
            
            
               Articolul 1
            
            
               Performanța produselor termoizolante formate in-situ pe bază de celuloză în vrac pentru umplere (LFCI), în ceea ce privește caracteristicile lor esențiale de tasare pentru aplicații orizontale, pentru planșeu și pentru mezanin, precum și absorbția apei pe termen scurt, se clasifică în conformitate cu sistemele de clasificare stabilite în anexă.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 24.2.2017.
            
            
               
                     Pentru Comisie
               
            
         
         
            
               
                     Preşedintele
                     Jean-Claude JUNCKER
               
            
         
         
            
                  
                     (1)
                  JO L 88, 4.4.2011, p. 5.
               
               
                  
                     (2)
                  JO L 88, 4.4.2011, p. 5.
               
            
      
    ---documentbreak--- 
      
         
         
            
               ANEXĂ
            
            
               Tabelul 1: Clase pentru rata de tasare pentru aplicații orizontale, pentru planșeu și pentru mezanin
            
            
                     
                        Clasa 
                     
                  
                  
                     
                  
               
                     
                        SH 0 
                     
                  
                  
                     
                        Rată de depunere nemăsurabilă (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Tabelul 2: Clase de absorbție a apei pe termen scurt
            
            
                     
                        Clasa 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        > 2,0 kg/m2